পামৰু মন ৰাম চৰণে চিত্ত দেহু
।।ৰাগঃ ধনশ্ৰী।। তালঃ পৰি।।

                                             ধ্ৰুং।। পামৰু মন ৰাম চৰণে চিত্ত দেহু।
                                                     অথিৰ জীৱন ৰাম মাধৱ কেৰি নাম,
                                                     মৰণক সম্বল লেহু।।

                                             পদ।। ৰয়নী দিৱসে দূৰ আবি যাৱত 
                                                     আৱত অন্তক গৰজি।
                                                     কথি তনুপাত মিলত মতি মানি
                                                     ৰাম ভজহু সব বৰজি।।
                                                     আশা পাশ পৰশি মানস পশু
                                                     পড়লি বন্দী বেৰি বেৰি।
                                                     ভৱ কাৰাগাৰ তাৰক নাহি আৰ
                                                     বিনে ভকতি ৰতি তেৰি।।
                                                     অৱনিশি সেবহু ৰাম পৰম পহু
                                                     ৰহু হৃদি পঙ্কজ মোৰা।
                                                     কৃষ্ণকিঙ্কৰ ভান ৰাম পৰম ধন
                                                     মৰণহি সঙ্গ নাছোৰা।।
বৰগীত
শংকৰদেৱৰ বৰগীত